smcproject/ml-wiki-sentences huggingface dataset:
വെള്ളം മൂലമുണ്ടാകുന്ന അതിയായ ഭയമാണ് അക്വാഫോബിയ (Aquaphobia) ( from ലത്തീൻ aqua , meaning "water", and Ancient Greek φόβος (phóbos) , meaning "fear" ) വ്യാപ്തി
പല വസ്തുക്കളോടും സാഹചര്യങ്ങളോടും ഉണ്ടാകുന്ന ഭയപ്പാടിൽ കുറെക്കൂടി പ്രബലമായ ഒന്നാണ് അക്വാഫോബിയ.
മനുഷ്യരിൽ 1.8% പേരിലും ഇത്തരം ഭയം കാണപ്പെടുന്നതായി പഠനങ്ങൾ പറയുന്നു.
ജനിതകപരമായ കാരണങ്ങളാലും ഭയപ്പാടുണ്ടാക്കുന്ന അനുഭവങ്ങൾ മൂലവും അക്വാഫോബിയ ഉണ്ടാവുന്നു.
, ഭയം മൂലം ശ്വാസംമുട്ടൽ പോലുള്ള അവസ്ഥയുണ്ടാവുന്നു .
ഇതുകൂടി കാണുക ഭയം - പട്ടിക തലസ്സോഫോബിയ അവലംബം ↑ ↑ Acta Psychiatrica Scandinavica 1993 Jul;88(1):29–34.
↑ Lynne L. Hall, Fighting Phobias, the Things That Go Bump in the Mind , FDA Consumer Magazine, Volume 31 No. 2, March 1997 ↑ ↑
അക്വാമറൈൻ ഇംഗ്ലീഷ് വിലാസം https://ml.wikipedia.org/wiki/Beryl
ബെറിലിന്റെ (Beryle) വകഭേദമായ ഒരിനം രത്നക്കല്ല് .
രാസഘടനയിൽ ഇതിന് മരതകത്തോടു (emerald) സാമ്യമുണ്ട്.
എന്നാൽ നിറം പച്ചയല്ല ; സാധാരണയായി ഹരിതനീലയോ കടുംനീലയോ ആയിരിക്കും.
നിറത്തിൽ കടൽവെള്ളത്തോടുള്ള സാദൃശ്യമാണ് അക്വാമറൈൻ എന്ന പേരിനു നിദാനം.
മഞ്ഞനിറത്തിലുള്ള ഒരിനവുമുണ്ട്.
അത് സുവർണബെറിൽ (golden beryl) എന്നറിയപ്പെടുന്നു.
മോർഗനൈറ്റ് (morganite) എന്നു പേരുള്ള മറ്റൊരിനം പാടലവർണത്തിൽ, വലിപ്പമുള്ള പരലുകളായി കാണപ്പെടുന്നു.
പൊതുവേ പരൽരൂപമുള്ള സുതാര്യവസ്തുവാണിത്.
ഗ്രാനൈറ്റ് ശിലാപടലങ്ങളിലെ രന്ധ്രങ്ങളിലാണ് ഈ രത്നം സാധാരണ കണ്ടുവരുന്നത്.
റഷ്യയിലെ യുറാൾ പർവത മേഖലയിൽനിന്ന് നല്ലയിനം അക്വാമറൈൻ ലഭിക്കുന്നു.
ശ്രീലങ്ക , ബ്രസീൽ ‍, യു.എസ്. സംസ്ഥാനങ്ങളായ കൊളൊറാഡോ, കാലിഫോർണിയ എന്നിവിടങ്ങളിലാണു മറ്റു പ്രധാന ഖനികൾ.
മോർഗനൈറ്റ് കല്ലുകൾ ലഭിക്കുന്നത് മലഗസി റിപ്പബ്ലിക്ക്, ശ്രീലങ്ക, യു.എസ്. എന്നിവിടങ്ങളിൽനിന്നാണ്.
അവലംബം ↑ Beryl mineral information and data , Mindat ↑ Beryl Webmineral പുറംകണ്ണികൾ AQUAMARINE, the blue variety of beryl Archived 2011-10-13 at the Wayback Machine .
Aquamarine Aquamarine Gallery കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്വാമറൈൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്വാറ്റിന്റ് ഇംഗ്ലീഷ് വിലാസം https://ml.wikipedia.org/wiki/Aquatint സ്വപ്നലോകം ഗോയയുടെ ഒരു അക്വാറ്റിൻ ചിത്രം
ലോഹത്തകിടിൽ ചിത്രങ്ങൾ കൊത്തുന്ന വിദ്യയാണ് അക്വാറ്റിന്റ് (Aquatint).
ചെമ്പ് , ഉരുക്ക് എന്നീ ലോഹങ്ങളാണ് പ്രധാനമായി ഇതിനുപയോഗിക്കുന്നത്.
നേർമയായി പൊടിച്ചെടുത്ത പശ ലോഹത്തകിടിൽ തൂവി നിരപ്പാക്കിയിട്ട് അടിയിൽ ചൂടുപിടിപ്പിക്കുന്നു.
ചൂടുകൊണ്ട് പൊടി ഉരുകി പരക്കും.
അതു തണുക്കുമ്പോൾ പശയുടെ ഒരു പാളി തകിടിൽ പരന്നു പിടിച്ചിരിക്കും.
മറ്റൊരുവിധത്തിലും പശ പിടിപ്പിക്കാറുണ്ട്.
വീഞ്ഞിൽ നിന്നുത്പാദിപ്പിക്കുന്ന സ്പിരിറ്റിൽ പശയുടെ ഒരു ലായനി ഉണ്ടാക്കി ഒരേ കനത്തിൽ ലോഹത്തകിടിൽ പൂശുക.
സ്പിരിറ്റ് ആവിയായിക്കഴിയുമ്പോൾ പശയുടെ ഒരു പാളി തകിടിൽ അവശേഷിക്കും.
അതിനുശേഷം ചിത്രണം ചെയ്യേണ്ട രൂപം വാർണീഷുകൊണ്ടു വരച്ച് അമ്ലത്തിൽ മുക്കി വയ്ക്കുക.
വാർണീഷ് പുരളാത്ത ഭാഗങ്ങളിൽ പശയുടെ കണികകൾക്കിടയ്ക്ക് അമ്ലം കടന്ന് രാസപ്രവർത്തനം നടത്തും.
അതിന്റെ ഫലമായി തകിടിന്റെ ഉപരിതലം ചെറിയ കുഴികൾ കൊണ്ട് പരുപരുപ്പുള്ളതായിത്തീരുന്നു.
എന്നാൽ വാർണീഷു പുരട്ടിയിട്ടുള്ള ഭാഗങ്ങളിൽ അമ്ലത്തിന്റെ പ്രവർത്തനം നടക്കുകയില്ല.
ആ ഭാഗം വെളുത്ത് മിനുസമുള്ളതായിരിക്കും.
ഈ പ്രക്രിയ ആവശ്യാനുസരണം ആവർത്തിക്കാവുന്നതാണ്.
18-ം ശതകത്തിലാണ് ഈ സമ്പ്രദായം കണ്ടുപിടിക്കപ്പെട്ടത്.
ഗോയ എന്ന ചിത്രകാരൻ അദ്ദേഹത്തിന്റെ യുദ്ധത്തിന്റെ കെടുതികൾ (Disasters of war) എന്ന ചിത്രത്തിൽ രേഖാങ്കനത്തോടുകൂടി ഈ രാസപ്രവർത്തനരീതിയും സംയോജിപ്പിച്ച് പ്രയോഗിച്ചു നോക്കിയിട്ടുണ്ട്.
എന്നാൽ ഈ സങ്കേതത്തിന്റെ വികസനത്തിനുള്ള വഴി തെളിച്ചത് ജെ.ബി. ലേപ്രിൻസ് (1768) എന്ന കൊത്തുപണിക്കാരനാണ്.
18-ം ശതകത്തിന്റെ അവസാന ദശകങ്ങളിൽ എഫ്. ജാനിനെ, പി.എൽ. ദെബുകോർട്ട് എന്നിവരും മറ്റു ചില ഫ്രഞ്ചുചിത്രകാരന്മാരും ഈ സമ്പ്രദായത്തിന് സാങ്കേതികപൂർണതയുണ്ടാക്കുവാൻ പരിശ്രമിച്ചു.
അവർ വർണചിത്രങ്ങൾ അച്ചടിക്കുവാനുള്ള ഒരു മാർഗ്ഗമായി ഇതിനെ പ്രയോജനപ്പെടുത്തി.
ഇംഗ്ലണ്ടിൽ 18-ം ശതകത്തിന്റെ അവസാനത്തിലും 19-ം ശതകത്തിന്റെ ആരംഭത്തിലും ഈ സമ്പ്രദായം പോൾസാൻബി, തോമസ് മാൾട്ടൻ, വില്യം സാമുവൽ, ദാനില് സ്റ്റാഡ്ലർ തുടങ്ങിയ കലാകാരന്മാർ അവരുടെ ജലച്ചായചിത്രം പകർത്തുന്നതിനുപയോഗിച്ചു.
ഇംഗ്ലീഷ് അക്വാറ്റിന്റുകൾ വർണചിത്രങ്ങളായി അച്ചടിക്കാറില്ല.
കൈകൊണ്ട് വർണങ്ങൾ വരച്ചുചേർക്കുകയേ ഉള്ളൂ.
19-ം ശതകത്തിന്റെ അവസാനത്തോടുകൂടി ഈ സമ്പ്രദായത്തിന്റെ പ്രയോജനം കുറഞ്ഞുവെങ്കിലും 20-ം ശതകത്തിൽ അതിനെ പുനരുദ്ധരിച്ച പ്രമുഖരാണ് സർ ഫ്രാങ്ക് ഷോർട്ട്, തിയഡോർ റൗസ്സൽ, ഒലിവർ ഹാൾ, ലി ഹാങ്കി, റോബിൻസ് തുടങ്ങിയവർ.
അവലംബം Aquatint 1.1 : Make Aqua images Aquatint Archived 2009-11-04 at the Wayback Machine .
The Printed Image in the West: Aquatint ArtLex on Aquatint Archived 2010-08-18 at the Wayback Machine .
Further reading Aquatint എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Prideaux, S. T. Aquatint engraving; a chapter in the history of book illustration (London : Duckworth Co., 1909).
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്വാറ്റിന്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്വാലങ് ഇംഗ്ലീഷ് വിലാസം https://ml.wikipedia.org/wiki/Aqua-lung Classic twin-hose Cousteau-type aqualung അക്വാലങ് സ്കൂബ സെറ്റ്.
Breathing hose 2.
Mouthpiece 3.
Cylinder valve and regulator 4.
Harness 5.
Backplate 6.
മുങ്ങൽ വിദഗ്ദ്ധർക്ക് മണിക്കൂറുകളോളം വെളളത്തിനടിയിൽ നീന്താൻ സഹായിക്കുന്ന ശ്വസനോപകരണമാണ് അക്വാലങ് അഥവാ സ്കൂബ (self-contained underwater breathing apparatus ("SCUBA")).
വെള്ളത്തിനടിയിൽ ശ്വസിക്കുന്നതിന് ആവശ്യമായ ഉപകരണത്തോടു കൂടിയ മുങ്ങലാണ് സ്കൂബ ഡൈവിംഗ് .
വെള്ളത്തിനു മുകളിൽ നീന്താനും ഊളിയിട്ട് വെള്ളത്തിനടിയിലേയ്ക്ക് കുതിക്കാനും പണ്ടുമുതൽക്കേ മനുഷ്യനു കഴിഞ്ഞിരുന്നു.
എന്നാൽ പ്രത്യേക വൈദഗ്ദ്ധ്യം നേടിയ ചിലരൊഴിച്ചാൽ മറ്റുള്ളവർക്കൊന്നും തന്നെ വെള്ളത്തിനടിയിൽ അധികനേരം ചെലവഴിക്കാൻ സാധിച്ചിരുന്നില്ല.
നീന്തൽക്കാരന് വെള്ളത്തിനടിയിൽ വച്ച് ആവശ്യത്തിന് ഓക്സിജൻ എത്തിച്ചു കൊടുക്കാൻ കഴിയുന്ന ഉപകരണത്തിനു വേണ്ടിയുള്ള അന്വേഷണം പത്തൊമ്പതാം നൂറ്റാണ്ടിലാണ് തുടങ്ങുന്നത്.
ചെമ്പു കൊണ്ടുണ്ടാക്കിയ ഒരു തരം ഹെൽമെറ്റായിരുന്നു ഇവയിൽ ആദ്യത്തെ കണ്ടുപിടിത്തം.
എന്നാൽ താരതമ്യേന ഭാരക്കൂടുതലുണ്ടായിരുന്ന ഈ ഉപകരണം പലപ്പോഴും നീന്തലിന് ഭംഗം സൃഷ്ടിച്ചു.
ഇതിനെതുടർന്ന് ഭാരം കുറഞ്ഞ ഒരു ശ്വസനോപകരണം നിർമ്മിക്കാൻ ശാസ്ത്രജ്ഞരും നാവികരും ശ്രമം തുടങ്ങി.
1879-ൽ ബ്രിട്ടീഷ് ഡിസൈനറായിരുന്ന എച്ച്. എ. ഫ്ളിയസ് വായു നിറച്ച് നീന്തൽക്കാരന്റെ പുറത്തു കെട്ടിവയ്ക്കാവുന്ന സഞ്ചി പോലുള്ള  ഒരു ഉപകരണം നിർമ്മിച്ചു.
നീന്തൽക്കാരന് ആവശ്യമായ ഓക്സിജൻ ഈ സഞ്ചിയിൽ നിന്ന് ലഭിക്കുകയും അയാൾ പുറത്തുവിടുന്ന കാർബൺഡൈഓക്സയിഡ് ഇതേ സഞ്ചിയിൽത്തന്നെ ശേഖരിക്കുകയും ചെയ്യുന്ന സംവിധാനമായിരുന്നു ഇത്.
പൊട്ടാസ്യം ഹൈഡ്രോക്സൈഡ് (കോസ്റ്റിക് പൊട്ടാഷ്) കൊണ്ട് ഈ കാർബൺ ഡയോക്സയിഡിനെ പുറന്തള്ളാനും ഈ ഉപകരണത്തിന് കഴിഞ്ഞു.
എന്നാൽ ഇവയ്ക്ക് ഡിമാൻഡ് വാൽവ് ഇല്ലാതിരുന്നതിനാൽ സമുദ്രത്തിന്റെ അടിത്തട്ടിലേയ്ക്കൊന്നും ഊളിയിട്ടു പോകാൻ ഈ ഉപകരണം ഘടിപ്പിച്ചയാൾക്ക് കഴിയില്ലായിരുന്നു.
ഒന്നും രണ്ടും മഹായുദ്ധക്കാലത്ത് ജർമ്മനിയും ഇംഗ്ലണ്ടും വിവിധയിനം അക്വാലങ്ങുകൾ ഉപയോഗിച്ചു.
എന്നാൽ ഇവയൊന്നും അത്രയേറെ കുറ്റമറ്റതല്ലാതിരുന്നതിനാൽ ഇവയെ വിശ്വസിക്കുക പ്രയാസമായിരുന്നു.
ആയിടെയാണ് ഫ്രഞ്ച് നാവികൻ ജാക്വിസ് വെസ്റ്റ് കോസ്റ്റിയോയും എഞ്ചിനീയറായ എമിൽ ഗാഗ്നനും അക്വാലങ്ങിന്റെ പരീക്ഷണത്തിലേർപ്പെട്ടത്.
ആദ്യകാല അക്വാലങ്ങുകൾ പരീക്ഷണ വിധേയമാക്കിയശേഷം 1943-ൽ ഇവർ പ്രയോഗക്ഷമമായ ആദ്യത്തെ അക്വാലങ്ങിന് രൂപംനല്കി.
റബ്ബർ കൊണ്ടുള്ള ഒരു പ്രത്യേകതരം ഉടുപ്പ് ധരിക്കുന്ന നീന്തൽക്കാരന്റെ പുറത്ത് ഘടിപ്പിക്കാൻ കഴിയുന്ന വളരെ ഭാരം കുറഞ്ഞ ഒരു ഉപകരണമായിരുന്നു ഇത്.
ശ്വസിക്കാനും ഉച്ഛ്വാസവായു പുറത്തുവിടാനുമുള്ള സംവിധാനം ഇവയിൽ ഒരേ പോലെ സമ്മേളിച്ചു.
കൂടുതൽ ആഴത്തിലേയ്ക്ക് പോകുന്തോറും വെള്ളത്തിനുണ്ടാകുന്ന മർദ്ദവ്യത്യാസമനുസരിച്ച് ഒരു റെഗുലേറ്റർ വാൽവ് ഉപയോഗിച്ച് ഈ ഉപകരണത്തെ ക്രമീകരിക്കാൻ സാധിയ്ക്കും .
ചിത്രശാല ഗുഹയിലൂടെയുള്ള സ്കൂബ ഡൈവിംഗ് സ്കൂബ മുങ്ങലുകാരൻ അവലംബം കൂടുതൽ വായനയ്ക്ക് Richardson D. (2008) Open Water Diver Manual, PADI; ASIN B004JZYO0E Ellerby D. (2002) The Diving Manual, British Sub-Aqua Club (BSAC); ISBN 0-9538919-2-5 NOAA Diving Program (U.S.) (28 Feb 2001).
Joiner, James T., എഡി.
NOAA Diving Manual, Diving for Science and Technology (4th എഡി.).
Silver Spring, Maryland: National Oceanic and Atmospheric Administration, Office of Oceanic and Atmospheric Research, National Undersea Research Program.
ഐ.എസ്.ബി.എൻ. 978-0-941332-70-5.
CD-ROM prepared and distributed by the National Technical Information Service (NTIS)in partnership with NOAA and Best Publishing Company Davis, Robert H (1955).
Deep Diving and Submarine Operations (6th ed.).
Tolworth, Surbiton, Surrey: Siebe Gorman Company Ltd. പുറത്തേയ്ക്കുള്ള കണ്ണികൾ Aqua Lung manufacturers site (English, French, German, Italian, Czech, and Japanese language versions available) Aqua Lung (Also known as "Mistral Regulator" because of a particular model from 1955. The original Aqua-Lung was the CG45 model from 1945) www.divingmachines.com — Vintage aqualungs including three-cylinder types
അക്വിഫോളിയേസി ഇംഗ്ലീഷ് വിലാസം https://ml.wikipedia.org/wiki/Holly
ഒരു സസ്യകുടുംബം.
ഇതിൽ മൂന്നു ജീനസ്സുകളിലായി 500-ഓളം സ്പീഷീസുണ്ട്.
ഇവയിൽ ചിലത് ഉഷ്ണമേഖലയിലെ അതിവൃഷ്ടിയുള്ള പ്രദേശങ്ങളിലും മറ്റു ചിലത് ശാന്തമേഖലയിലും വളരുന്നു.
ഇവയിൽ വൃക്ഷങ്ങളും കുറ്റിച്ചെടികളും ഉൾ പ്പെടുന്നു.
തടിച്ചു തുകൽപോലെ തോന്നിക്കുന്ന ഇലകൾ, ഏകാന്തരന്യാസരീതിയിൽ (alternate) ക്രമപ്പെടുത്തിയിരിക്കുന്നു; വളരെച്ചെറിയ അനുപർണങ്ങളുമുണ്ട്.
പുഷ്പങ്ങൾ നിശ്ചിതക്രമത്തിൽ (Cymose) ഉള്ളവയാണ്.
ഇവ സമമിതങ്ങൾ (Symmetrical) ആണ്.
പുഷ്പങ്ങൾ ഏകലിംഗികളോ (unisexual) ദ്വിലിംഗികളോ (bi-sexual) ആകാം.
ആൺ പുഷ്പത്തിൽ സാധാരണ നാലു കേസരങ്ങൾ (stamens) ആണുള്ളത്.
ഇവ ദളങ്ങൾക്കിടവിട്ടാണ് സ്ഥിതിചെയ്യുന്നത്.
കേസരങ്ങൾ ദളങ്ങളുടെ അടിഭാഗത്ത് സംയോജിതമാണ്.
പെൺപുഷ്പങ്ങളിലെ നാലു ജനിപർണങ്ങൾ (carpels) സംയോജിച്ചു സംയുക്തപർണജനി(symcarpous)യായിട്ടാണു കാണപ്പെടുക.
അണ്ഡാശയത്തിനു (ovary) നാലറകളുണ്ട്.
ഓരോ അറയിലും ഒന്നോ രണ്ടോ നിലംബപ്രതീപ (pendulous) അണ്ഡങ്ങൾ കാണുന്നു.
കായ അമ്രക(drupe)മാണ്.
അക്വിഫോളിയേസി കുടുംബത്തിലെ ഐലക്സ് (Ilex) ജീനസ്സിന് മുന്നൂറോളം സ്പീഷീസുണ്ട്.
മറ്റു ജീനസ്സുകൾ അമേരിക്ക, ആസ്ട്രേലിയ, പോളിനേഷ്യ മുതലായ ഭൂഭാഗങ്ങളിൽ കാണുന്നു.
തെക്കെ ഇന്ത്യയിൽ ഐ. മലബാറിക്ക (I. malabarica), ഐ. ത്വെയ്റ്റെസി (I. thwaitesii) ഐ. വൈറ്റിയാന (I. wightiana), ഐ. ഗാർഡനേറിയാന (I. gardeneriana), ഐ. ഡെന്റിക്കുലേറ്റ (I. denticulata) എന്നീ അഞ്ചു സ്പീഷീസ് വളരുന്നുണ്ട്.
സഹ്യാദ്രിയിലും പളനിമലകളിലും ഇവ സുലഭമാണ്.
അവലംബം Introduction to the Aquifoliaceae Aquifoliaceae Archived 2010-10-05 at the Wayback Machine .
Aquifoliaceae The Holly Family Archived 2010-06-08 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്വിഫോളിയേസി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അതുലൻ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
മൂഷികവംശത്തിന്റെ കർത്താവാണ് അതുലൻ
ആഢ്യകവി തോലനും അതുലനും ഒരാളാണെന്നും അല്ല വേറെയാണ് എന്നും രണ്ട് അഭിപ്രായം കാണുന്നു.
അതുൽ കുൽക്കർണി ഇംഗ്ലീഷ് വിലാസം https://ml.wikipedia.org/wiki/Atul_Kulkarni
ദേശീയ അവാർഡ്‌ ജേതാവായ ഒരു ഇന്ത്യൻ സിനിമാ അഭിനേതാവാണ് അതുൽ കുൽകർണി .
വിവിധ ഭാഷചിത്രങ്ങളിൽ ഇദ്ദേഹം അഭിനയിച്ചിട്ടുണ്ട്.
ഹേ റാം (2000), ചാന്ദ്നി ബാർ (2002) എന്നീ ചിത്രങ്ങൾക്ക്  മികച്ച സഹനടനുള്ള ദേശീയപുരസ്‌കാരം അതുൽ കുൽകർണി നേടി.
അതിർത്തിരക്ഷാസേന ഇംഗ്ലീഷ് വിലാസം https://ml.wikipedia.org/wiki/Border_Security_Force
ഇന്ത്യയുടെ ഏറ്റവും പ്രധാനപ്പെട്ട സായുധ സുരക്ഷ വിഭാഗമാണ് അതിർത്തി രക്ഷാ സേന ( ബി.എസ്.എഫ്. ) (
ഇന്ത്യയിലെ കേന്ദ്രസായുധപോലീസ് സേനകളിലെ വലുതും ലോകത്തിലെ തന്നെ ഏറ്റവും വലുതുമായ അതിർത്തിസുരക്ഷാസേനയാണിത്.
കേന്ദ്ര ആഭ്യന്തര മന്ത്രാലയത്തിന് കീഴിലുള്ള ഈ സേനയുടെ ആസ്ഥാനം ന്യൂ ഡെൽഹിയിലാണ് സ്ഥിതിചെയ്യുന്നത്.
ഇന്ത്യൻ പോലീസ് സർവീസ് (ഐ.പി.എസ്.) കേഡറിൽ നിന്നുള്ള ഒരു ഡയറക്ടർ ജനറൽ ആണ് സേനയുടെ തലവൻ.
1965 ഡിസംബർ 1-നാണ് ഇത് സ്ഥാപിതമായത്.
1965ലെ ഇന്ത്യ-പാകിസ്ഥാൻ യുദ്ധത്തിന്റെ പശ്ചാത്തലത്തിലാണ് ആഭ്യന്തര മന്ത്രാലയത്തിന്റെ ഭരണനിയന്ത്രണത്തിലുള്ള ഈ കേന്ദ്രസർക്കാർ ഏജൻസി നിലവിൽ വന്നത്.
ഇന്ത്യയുടെ അതിർത്തി സുരക്ഷ, അതിർത്തി കടന്നുള്ള കുറ്റകൃത്യങ്ങൾ തടയൽ, അതിർത്തിയിലെ കള്ളക്കടത്തും മറ്റേതെങ്കിലും നിയമവിരുദ്ധ പ്രവർത്തനങ്ങളും തടയൽ, നുഴഞ്ഞുകയറ്റം തടയൽ, അതിർത്തിയിലെ ഇന്റലിജൻസ് ശേഖരണം തുടങ്ങിയ ഉത്തരവാദിത്തങ്ങളാണ് അതിർത്തിരക്ഷാ സേനക്കുള്ളത്.
യുദ്ധകാലത്ത് കരസേനയെ സഹായിക്കലും ഇവരുടെ കർത്തവ്യമാണ്.
എസ്.എഫ്. പരേഡ്
186 ബറ്റലിയനുകളിലായി വനിതകൾ ഉൾപ്പെടെ 240,000 ഭടന്മാരുള്ള ഈ സേന 1965 ലാണ് സ്ഥാപിതമായത്.
ഇത് ലോകത്തിലെ ഏറ്റവും വലിയ അതിർത്തി രക്ഷാ സേനകളിൽ ഒന്നാണ്.
ഇന്ത്യൻ പോലീസ് സർവീസ് (ഐ.പി.എസ്.) ഉദ്യോഗസ്ഥനായ ഒരു ഡയറക്ടർ ജനറൽ ആണ് സേനയുടെ തലവൻ.
ഇന്ത്യ-പാകിസ്ഥാൻ അന്താരാഷ്ട്ര അതിർത്തിയിലെ നിയന്ത്രണരേഖയും (LoC) മറ്റു തന്ത്രപ്രധാന മേഖലകളും ഒഴിച്ച് (ഇവിടങ്ങളിൽ കരസേനയെ വിനിയോഗിചിട്ടുണ്ട്) സുരക്ഷ നൽകുന്നത് ബിഎസ്എഫ് ആണ്.
ഇന്ത്യാ- ബംഗ്ലാദേശ് അതിർത്തി സുരക്ഷയുടെ ചുമതലയും ബി.എസ്.എഫ്.നാണ്.
കേന്ദ്രസായുധപോലീസ് സേനകളിലെ അതിർത്തി സുരക്ഷ വിഭാഗത്തിലെ ഏറ്റവും വലിയ സേനകൂടിയാണ് ബോർഡർ സെക്യൂരിറ്റി ഫോഴ്‌സ്.
1947 മുതൽ 1965 വരെ ഇന്ത്യയുടെ അതിർത്തികൾ സംരക്ഷിച്ചിരുന്നത് അതിർത്തി സംസ്ഥാനങ്ങളിലെ പോലീസ് ആയിരുന്നു.
വിവിധ സംസ്ഥാനങ്ങൾ തമ്മിൽ  വേണ്ടത്ര ഏകോപനം ഇക്കാര്യത്തിൽ ഉണ്ടായിരുന്നില്ല.1965 ലെ ഇന്തോ-പാക് യുദ്ധത്തിൽ ഇതു വളരെ വ്യക്തമാകുകയും ശക്തമായ ഒരു അതിർത്തി സേനയുടെ ആവശ്യം ബോധ്യപ്പെടുകയും ചെയ്തതിനെത്തുടർന്നാണ് ബി.എസ്.എഫ്. രൂപീകരിക്കപ്പെട്ടത്.
കെ.എസ്.റുസ്തൊംജി ആയിരുന്നു രൂപീകരണ സമയത്ത് ബി.എസ്.എഫ്. ഡയറക്ടർ ജനറൽ.1971ൽ നടന്ന ഇന്തോ-പാക് യുദ്ധത്തിൽ ബി.എസ്.എഫ് അതിന്റെ ശേഷി തെളിയിക്കുകയുണ്ടായി.
അതിർത്തി രക്ഷാ സേനക്ക് സ്വന്തമായി ഹെലിക്കോപ്റ്ററുകളും വിമാനങ്ങളുമുണ്ട്.
ചിത്രം വിമാനം നിർമ്മിച്ചസ്ഥലം വിഭാഗം വേർഷൻ എണ്ണം Notes HAL Dhruv ഇന്ത്യ utility helicopter HAL Dhruv 3 8 Ordered.
Mil Mi-17 റഷ്യ utility helicopter Mi-17KF 6 Embraer EMB 135 ബ്രസീൽ VIP transport 1 3 more planes ordered Beechcraft Super King Air അമേരിക്കൻ ഐക്യനാടുകൾ turboprop aircraft 2 Hawker Siddeley HS 748 യുണൈറ്റഡ് കിങ്ഡം turboprop transport 2
ഉദ്യോഗസ്ഥർ അതിർത്തിരക്ഷാസേന (BSF) ക സ തി ഡയറക്ടർ ജനറൽ DG സ്പെഷ്യൽ ഡയറക്ടർ ജനറൽ SDG അഡിഷണൽ ഡയറക്ടർ ജനറൽ ADG ഇൻസ്‌പെക്ടർ ജനറൽ IG ഡെപ്യൂട്ടി ഇൻസ്‌പെക്ടർ ജനറൽ DIG സീനിയർ കമാണ്ടന്റ് - കമാണ്ടന്റ് - ഡെപ്യൂട്ടി കമാണ്ടന്റ് DC അസിസ്റ്റന്റ് കമാണ്ടന്റ് AC
കീഴ്ദ്യോഗസ്ഥർ Rank group Junior commissioned officers Non commissioned officer Enlisted അതിർത്തിരക്ഷാസേന (BSF) ക സ തി ചിഹ്നമില്ല സുബേദാർ മേജർ - ഇൻസ്‌പെക്ടർ - സബ് ഇൻസ്‌പെക്ടർ - അസിസ്റ്റന്റ് സബ് ഇൻസ്‌പെക്ടർ - ഹെഡ് കോൺസ്റ്റബിൾ - കോൺസ്റ്റബിൾ - ഇതും കാണുക കേന്ദ്ര സായുധ പോലീസ് സേനകൾ അവലംബം പുറം കണ്ണികൾ Border Security Force എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Archived 2008-10-28 at the Wayback Machine .
Border Security Force @ India Defence Global Security CI Operations in Jammu and Kashmir Archived 2007-01-22 at the Wayback Machine .
Archived 2012-03-14 at the Wayback Machine .
അതീതം
സംഗീതനിബദ്ധമായ ഗാനങ്ങളിൽ പ്രയോഗിക്കുന്ന താളങ്ങളിൽ ഒരിനമാണ് അതീതം .
ഒരു ഗാനത്തിന്റെ തുടക്കത്തെ എടുപ്പ് (ഗ്രഹം) എന്നു പറഞ്ഞുവരുന്നു.
സമം, വിഷമം എന്നിങ്ങനെ എടുപ്പുകൾ രണ്ടുതരമുണ്ട്.
അതിൽ വിഷമംതന്നെ രണ്ടു പ്രകാരമുണ്ട്.
അതിൽ ഒന്നാണ് അതീതം.
പാടുവാൻ പോകുന്ന താളവട്ടത്തോടു ചേർന്ന പദത്തിന്റെയോ പദാവലിയുടെയോ എടുപ്പ്, മുൻപത്തെ താളവട്ടത്തിൽ ചേർന്നിരിക്കുന്നതായി ചില ഗാനങ്ങളിൽ കാണുന്നു; ഇതാണ് അതീതത്തിന്റെ സ്വഭാവം.
അതീതം ഗാനങ്ങളിൽ ഏർപ്പെടുത്തുന്നതു മിക്കവാറും സംഗീത സാഹിത്യപ്പൊരുത്തത്തെ ഉദ്ദേശിച്ചാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അതീതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അതുൽ അഗ്നിഹോത്രി ഇംഗ്ലീഷ് വിലാസം https://ml.wikipedia.org/wiki/Atul_Agnihotri
1 ഹിന്ദി ചലച്ചിത്രലോകത്തെ ഒരു നടനാണ് അതുൽ അഗ്നിഹോത്രി ( പഞ്ചാബി : ਅਤੁਲ ਅਗਨੀਹੋਤਰੀ ).
ജനനം: 1970 ലാണ് സിനിമ ജീ‍വിതം
1983 ൽ ഒരു ബാലതാരമായിട്ടാണ് അതുൽ സിനിമയിലേക്ക് വരുന്നത്.
പസന്ത് അപ്നി അപ്നി എന്ന ചിത്രത്തിലൂടെ ബാലതാരമായി അഭിനയിച്ച അതുൽ പിന്നീട് 1993 ൽ മഹേഷ് ഭട്ട് സംവിധാനം ചെയ്ത സർ എന്ന സിനിമയിൽ പ്രധാന വേഷം ചെയ്തു.
1990 കളിൽ ഒരു പാട് സിനിമകളിൽ അഭിനയിച്ചു.
ഇതിൽ ശ്രദ്ധേയമാ‍യ ചില ചിത്രങ്ങൾ ക്രാന്തിവീർ (1994), ആതിഷ് (1994) ഹം തുമാരെ ഹേ സനം (2002) എന്നിവയാണ്.
2004 ൽ സൽമാൻ ഖാൻ , പ്രീതി സിന്റ എന്നിവരെ അഭിനേതാക്കളായി ദിൽ നേ ജിസേ അപ്നാ കഹാ എന്ന ചിത്രം സംവിധാനം ചെയ്തു.
2007 ൽ തന്റെ രണ്ടാമത്തെ ചിത്രം  ഹലോ എന്ന ചിത്രം സംവിധാനം ചെയ്തു.
സൊഹേൽ ഖാൻ , ഇഷ ഗോപികർ , ശർമൻ ജോഷി എന്നിവരായിരുന്നു ഈ ചിത്രത്തിൽ പ്രധാന അഭിനേതാക്കൾ.
ഇത് 2008 ൽ പുറത്തിറങ്ങുമെന്ന്  പ്രതീക്ഷിക്കുന്നു.
ഹിന്ദി ചലച്ചിത്രവേദിയിലെ പ്രമുഖ നടനായ സൽമാൻ ഖാന്റെ സഹോദരിയായ അൽ‌വീരയെയാണ് അതുൽ വിവാഹം ചെയ്തിരിക്കുന്നത്.
അദ്ദേഹത്തിന്റെ ബന്ധുസഹോദരിയുമാ‍യ രതി അഗ്നിഹോത്രിയും ഹിന്ദിയിലെ  ഒരു പ്രമുഖ നടിയാണ്.
ചിത്രങ്ങൾ അഭിനയിച്ചത് ജാനി ദുശമൻ (2002) ഹം തുമാരേ ഹേ സനം ( May 24 , 2002 ) ഹോതെ ഹോതെ പ്യാർ ഹോ ഗയ ( July 2 , 1999 ) യേ ആശിക്കി മേരി ( January 16 , 1998 ) കോട്ടെ സിക്കെ (1998) ചാച്ചി 420 ( December 19 , 1997 ) ജീവൻ യുദ്ധ് ( March 4 , 1997 ) യശ്വന്ത് ( February 7 , 1997 ) ബംബൈ കാ ബാബു ( March 22 , 1996 ) വീർഗതി ( September 29 , 1995 ) ഗുണേകാർ ( January 6 , 1995 ) നാരാസ് ( August 19 , 1994 ) ക്രാന്തിവീർ ( July 22 , 1994 ) ആതിഷ് ( June 17 , 1994 ) സർ ( July 9 , 1993 ) പസന്ത് അപ്നി അപ്നി (1983) സംവിധാനം ചെയ്തത് ഹലോ (2008) (production) ദിൽ നേ ജിസേ അപ്ന കഹാ ( September 10 , 2004 ) (Released) തിരക്കഥ എഴുതിയത് ദിൽ നേ ജിസേ അപ്ന കഹാ ( September 10 , 2004 ) (Released) രോധ്ഷൻ 2008 നിർമ്മാണം ഹലോ (2007) (To Go On Floor)
അതുൽ കുമാർ
ന്യൂ ഡൽഹി എയിംസിൽ നിലവിൽ ഡോ രാജേന്ദ്ര പ്രസാദ് സെന്റർ ഫോർ ഒഫ്താൽമിൿ സയൻസസിൽ (RPC-AIIMS) ഒഫ്താൽമോളജി വിഭാഗത്തിന്റെ തലവനും പ്രൊഫസറും ആയി ജോലി നോക്കുന്ന ഒരു ഇന്ത്യൻ നേത്രരോഗവിദഗ്ദ്ധൻ ആണ് അതുൽ കുമാർ.
മെഡിക്കൽ മേഖലയിലെ സേവനങ്ങൾക്ക് 2007 ജനുവരിയിൽ പത്മശ്രീ അവാർഡ് ലഭിച്ചു.
അദ്ദേഹം പ്രത്യേക വിട്രിയോറെനിറ്റൽ ശസ്ത്രക്രിയയിൽ ശ്രദ്ധകേന്ദ്രീകരിച്ചിരിക്കുന്ന അദ്ദേഹം കൂടാതെ വിട്രിയോറെനിറ്റൽ, യൂവിയ ആൻഡ് റെറ്റിനോപതി ഓഫ് പ്രീമചുരിറ്റിയിലും സ്പെഷ്യലൈസ് ചെയ്തിരിക്കുന്നു.
1956 സെപ്റ്റംബറിൽ ഒരു വൈദ്യേതര പശ്ചാത്തലത്തിലാണ് കുമാർ ജനിച്ചത്.
മോഡേൺ സ്കൂൾ, ബാരഖംബയിൽ തന്റെ സ്കൂൾ വിദ്യാഭ്യാസം കഴിഞ്ഞ് ഡൽഹിയിൽ മൗലാന ആസാദ് മെഡിക്കൽ കോളേജിൽ നിന്ന് ബിരുദവും പിന്നീട് ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) ഡോ. രാജേന്ദ്ര പ്രസാദ് സെന്റർ ഫോർ ഒഫ്താൽമിക് സയൻസസിൽ നിന്ന് നേത്രരോഗത്തിൽ ഉന്നത പഠനം നടത്തി ഡോക്ടർ ഓഫ് മെഡിസിൻ (എംഡി) ബിരുദം നേടി.
അതേ സ്ഥാപനത്തിൽ നിന്ന് സീനിയർ റെസിഡൻസി വിട്രിയോ-റെറ്റിന, യുവിയ യൂണിറ്റ് പൂർത്തിയാക്കിയ അദ്ദേഹം പിന്നീട് എയിംസിലെ ഡോ. രാജേന്ദ്ര പ്രസാദ് സെന്റർ ഫോർ ഒഫ്താൽമിക് സയൻസസിൽ ഫാക്കൽറ്റിയായി ചേർന്നു.
1991-ൽ ബാൾട്ടിമോർ കൗണ്ടിയിലെ മേരിലാൻഡ് സർവകലാശാലയിൽ നിന്ന് വിട്രിയോറെറ്റിനൽ സർജറിയിൽ ഫെലോഷിപ്പ് നേടി.
നേട്ടങ്ങളും സ്ഥാനങ്ങളും
റെറ്റിന , വിട്രിയസ് , യൂവിയ എന്നിവയുടെ രോഗങ്ങളിലും അവയുടെ മാനേജ്മെന്റിലും സ്പെഷ്യലിസ്റ്റാണ് കുമാർ.
വിട്രിയോറെറ്റിനൽ സർജറി , ഒഫ്താൽമിക് ലേസർ, യുവിയൽ രോഗങ്ങൾ , മാക്യുലർ ഹോൾ സർജറി, ആന്റി-വിഇജിഎഫ് കുത്തിവയ്പ്പുകൾ , പ്രായവുമായി ബന്ധപ്പെട്ട മാക്കുലാർ ഡീജനറേഷൻ , റെറ്റിന ഡിറ്റാച്ച്മെന്റ് സർജറി, മയോപിക് ട്രാക്ഷൻ മാക്കുലോപതി, പാത്തോളജിക്കൽ മയോപിയ, മാക്കുലാർ ഹോൾ റെറ്റിന ഡിറ്റാച്ച്മെന്റ് എന്നിവയാണ് അദ്ദേഹത്തിന്റെ അക്കാദമിക് വിഭാഗങ്ങൾ.
അദ്ദേഹം ഇപ്പോൾ ഡോ രാജേന്ദ്ര പ്രസാദ് ഒഫ്താൽമോളജി സയൻസസ് കേന്ദ്രത്തിൽ ഒഫ്താൽമോളജി ചീഫ് പ്രൊഫസർ, ആണ്.
മുൻപ് ഈ സ്ഥാനത്ത് പ്രൊഫ യോഗ രാജ് ശർമ്മയായിരുന്നു ഉണ്ടയിരുന്നത്.
ഇന്ത്യാ ഗവൺമെന്റിന്റെ നേത്രരോഗ ഉപദേശകനായും (2016) 2015-2018 മുതൽ സായുധ സേന മെഡിക്കൽ സേവനങ്ങളുടെ ഓണററി വിട്രിയോ-റെറ്റിനൽ കൺസൾട്ടന്റായും അദ്ദേഹം നിയോഗിക്കപ്പെടുന്നു.
അദ്ദേഹത്തിന്റെ നേതൃത്വത്തിൽ, എയിംസ് ഡോക്ടർമാർ 2017 മാർച്ചിൽ ഇന്ത്യയിൽ നേത്രരോഗം ട്രാക്കോമ എല്ലെന്ന് പ്രഖ്യാപിച്ചു.
ഇൻസ്റ്റിറ്റ്യൂട്ടിന്റെ സുവർണ്ണ ജൂബിലി ആഘോഷത്തിന്റെ ഭാഗമായാണ് ഈ പ്രഖ്യാപനം വന്നത്.
അന്ധത ഇല്ലാതാക്കുന്നതിനുള്ള ദേശീയ ശ്രമങ്ങളെ കുമാർ സിയാരോയിലെ ലോകാരോഗ്യ സംഘടനയുടെ സഹകരണ കേന്ദ്രം അന്ധത തടയുന്നു.
കുമാർ നിരവധി സംഘടനകളുമായി ബന്ധപ്പെട്ടിട്ടുണ്ട്, കൂടാതെ അവയിൽ പലതിലും ഉത്തരവാദിത്തങ്ങൾ വഹിക്കുകയും ചെയ്യുന്നു.
കുമാർ ഇന്ത്യയിലെ ദേശീയ, സംസ്ഥാന നേത്രരോഗ സൊസൈറ്റികളിൽ അംഗമാണ്.
ബിരുദധാരികൾക്കും ബിരുദാനന്തര ബിരുദധാരികൾക്കുമായി വിവിധ മെഡിക്കൽ പരീക്ഷകളിൽ പരീക്ഷാ പദവികൾ വഹിച്ചിട്ടുണ്ട്.
അദ്ദേഹം ഇപ്പോൾ അഖിലേന്ത്യാ ഒഫ്താൽമോളജിക്കൽ സൊസൈറ്റിയുടെ അഡ്വൊക്കസി കമ്മിറ്റി ചെയർമാൻ ആണ് ഒപ്പം ഒഫ്താൽമോളജി ഇന്ത്യൻ ജേണൽ (ഇജോ)ന്റെ ഓണററി എഡിറ്ററുമാണ്.
അവിടെ അദ്ദേഹം മുമ്പ് ജോലി ചെയ്തിരുന്നു.
ഇന്ത്യയിലെ പോസ്റ്റ്-സെഗ്മെന്റ് നേത്ര ശസ്ത്രക്രിയാ വിദഗ്ധരുടെ ശാസ്ത്രസംഘടനയായ വിട്രിയോ-റെറ്റിനൽ സൊസൈറ്റി ഓഫ് ഇന്ത്യയുടെ (വിആർ‌എസ്‌ഐ) സയന്റിഫിക് കമ്മിറ്റിയുടെ മുൻ ചെയർപേഴ്‌സണായിരുന്നു അദ്ദേഹം.
അവാർഡുകളും അംഗീകാരങ്ങളും 2007 ഏപ്രിൽ 05 ന് ന്യൂഡൽഹിയിലെ രാഷ്ട്രപതി ഭവനിൽ രാഷ്ട്രപതി, എ പി ജെ അബ്ദുൾ കലാം അതുൽ കുമാറിന് പത്മശ്രീ സമ്മാനിച്ചു.
2007 ൽ കുമാറിന് പത്മശ്രീ അവാർഡ് 13-ാമത് രാഷ്ട്രപതി ശ്രീ പ്രണബ് മുഖർജി നൽകി.
വൈദ്യശാസ്ത്ര സേവനങ്ങൾക്കായി ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡാണിത്.
പ്രമുഖ മെഡിക്കൽ ടീച്ചർ വിഭാഗത്തിൽ വൈദ്യശാസ്ത്രരംഗത്തെ മികവിന് ഡോ. ബിസി റോയ് ദേശീയ അവാർഡും രാഷ്ട്രപതി അദ്ദേഹത്തിന് നൽകി.
ശാസ്ത്രവും സമൂഹവും തമ്മിലുള്ള ആശയവിനിമയത്തിന് മികച്ച സാമൂഹിക ശാസ്ത്രജ്ഞനെന്ന നിലയിൽ ഹരി ഓം ആശ്രമം ട്രസ്റ്റ് അവാർഡ് നൽകി യൂണിവേഴ്സിറ്റി ഗ്രാന്റ്സ് കമ്മീഷൻ അദ്ദേഹത്തിന്റെ ശാസ്ത്രീയ പ്രവർത്തനങ്ങളെ അംഗീകരിച്ചു.
കുമാർ നാഷണൽ അക്കാദമി ഓഫ് മെഡിക്കൽ സയൻസസിലെ , 2006 ലെ ഒരു ഫെലോ കൂടിയാണ്.
അദ്ദേഹത്തിന്റെ ഹൈസ്കൂളിലെ പൂർവ്വ വിദ്യാർത്ഥി സംഘടനയും മോഡേൺ സ്കൂൾ ഓൾഡ് സ്റ്റുഡന്റ് അസോസിയേഷൻ (എംസോസ) എക്സലൻസ് അവാർഡ് നൽകി ആദരിച്ചു.
വളരെ അടുത്തിടെ, 2017 ൽ, റോയൽ കോളേജ് ഓഫ് സർജൻസിന്റെ ഫെലോഷിപ്പ്, എഡിൻ‌ബർഗ് എഫ്‌ആർ‌സി‌എസ് (പരസ്യ ഹോമിനം), വിട്രിയോ-റെറ്റിന സർജിക്കൽ ടെക്നിക്കുകളിലെ മികവ്, മികവ് എന്നിവയ്ക്ക് അദ്ദേഹത്തിന് ലഭിച്ചു.
എയിംസിലെ റസിഡന്റ് ഡോക്ടർമാരിൽ നിന്ന് വലിയ പ്രതിഷേധം ഉയർത്തിക്കൊണ്ട് 2018 ഏപ്രിലിൽ ആർപിസിയിലെ ഒരു റസിഡന്റ് ഡോക്ടറെ മർദ്ദിച്ച് കുമാർ വിവാദം സൃഷ്ടിച്ചു.
കുമാറിന് മെഡിക്കൽ ജേണലുകളിൽ 250 ലധികം പ്രസിദ്ധീകരണങ്ങളും 20 ലധികം പുസ്തകങ്ങളിലെ അധ്യായങ്ങളും റെറ്റിന, വിട്രിയസ് രോഗങ്ങളെക്കുറിച്ചും അവയുടെ മാനേജ്മെന്റിനെക്കുറിച്ചും വിവിധ പുസ്തകങ്ങൾ രചിച്ചിട്ടുണ്ട്.
തിരഞ്ഞെടുത്ത പുസ്തകങ്ങൾ / അധ്യായങ്ങൾ ഒക്കുലാർ ക്ഷയം ഒക്യുലാർ അണുബാധകൾ: രോഗപ്രതിരോധവും മാനേജ്മെന്റും നേത്രരോഗത്തിലെ ലേസറുകൾ ബിരുദാനന്തര ബിരുദധാരികൾക്കുള്ള നേത്രരോഗ ക്ലിനിക്കുകൾ റെറ്റിന, വിട്രിയസ് എന്നിവയുടെ തകരാറുകൾ ഫാർമക്കോളജി ഓഫ് ഒക്കുലർ തെറാപ്പിറ്റിക്സിൽ "ആൻജിയോജനിക് ഏജന്റുകളും ഫോട്ടോഡൈനാമിക് തെറാപ്പിയും" 'ക്ലിനിക്കൽ ഒഫ്താൽമോളജി: സമകാലിക കാഴ്ചപ്പാടുകളിൽ' 'റെറ്റിനൽ ലേസർ സ്കാനിംഗും ഡിജിറ്റൽ ഇമേജിംഗും' സഹാറ ഇന്ത്യ മാസ് കമ്മ്യൂണിക്കേഷൻ, 1991 പുറത്തിറക്കിയ രാഷ്ട്രീയ സഹാറ (വാല്യം 2, ലക്കം 2) ലെ സംഭാവനകൾ ഇതും കാണുക വിട്രിയോറെറ്റിനൽ സർജറി മാക്കുലാർ ഡിസോർഡേഴ്സ് മാക്കുലാർ ഹോൾ റെറ്റിന ഡിറ്റാച്ച്മെന്റ് റെറ്റിന ഇംപ്ലാന്റ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് യോഗ രാജ് ശർമ്മ അവലംബം പുറത്തേക്കുള്ള കണ്ണികൾ "Atul Kumar" Archived 2019-06-09 at the Wayback Machine .
Microsoft Academic Search .
Retrieved 25 September 2017.
https://www.news18.com/news/india/aiims-strike-enters-day-2-resident-doctors-unhappy-with-kumar-going-on-leave-1732203.html https://m.timesofindia.com/videos/city/delhi/aiims-resident-doctors-go-on-indefinite-strike-after-professor-slaps-colleague/videoshow/63939550%5Bപ്രവർത്തിക്കാത്ത+കണ്ണി%5D .
https://www.indiatoday.in/pti-feed/story/day-3-aiims-resident-doctors-continue-strike-1222186-2018-04-28 http://www.newindianexpress.com/nation/2018/apr/28/senior-aiims-doctor-accused-of-slapping-colleague-submits-apology-healthcare-services-still-hit-as-1807324.html
അതീതസംഖ്യ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സമ്മിശ്ര സംഖ്യയോ (Complex Number) വാസ്തവിക സംഖ്യയോ (Real Number) ആയതും എന്നാൽ ബീജഗണിതസംഖ്യ അല്ലാത്തതുമായ സംഖ്യയാണ് അതീത സംഖ്യ (Transcendental number) .
അതായത് ഒരു അപൂജ്യബഹുപദ സമവാക്യത്തിന്റെ (Non zero polynomial equation) മൂലം (Root) അല്ലാത്ത സംഖ്യ.
π, e എന്നിവയാണ് ഏറ്റവും അറിയപ്പെടുന്ന അതീതസംഖ്യകൾ.
അതീതസംഖ്യകളുടെ വളരെ കുറച്ച് വ൪ഗ്ഗങ്ങൾ മാത്രമേ അറിയപ്പെടുന്നതായുളളുവെങ്കിലും ഒരു സംഖ്യ അതീത സംഖ്യയാണോ അല്ലയോ എന്ന് കണ്ടുപിടിക്കുന്നത് അതീവ ബുദ്ധിമുട്ടുളള സംഗതിയാണ്.
അതീതസംഖ്യകൾ വിരളമല്ല.
ബീജഗണിതസംഖ്യകളുടെ ഗണം എണ്ണത്തക്കതായതിനാലും  സാക്ഷാൽ സംഖ്യകളുടെ ഗണവും സാങ്കല്പികസംഖ്യകളുടെ ഗണവും എണ്ണത്തക്കതല്ലാത്തതിനാലും ഏതാണ്ട് എല്ലാ സാക്ഷാൽ-സാങ്കല്പിക സംഖ്യകളും അതീതസംഖ്യകളാണ്.
എല്ലാ സാക്ഷാൽ അതീതസംഖ്യകളും (Real Transcendental number) അഭിന്നകങ്ങളാണ് (Irrational Numbers).
എന്തെന്നാൽ എല്ലാ ഭിന്നകങ്ങളും (Rational Numbers) ബീജഗണിതസംഖ്യകളാണ് (Algebraic Numbers) .
അതീന്ദ്രിയവാദം ഇംഗ്ലീഷ് വിലാസം https://ml.wikipedia.org/wiki/Transcendence_(philosophy)
പ്രപഞ്ചവസ്തുക്കൾക്ക് ഉപരിയായി അവയിൽനിന്നെല്ലാം വിഭിന്നമായി നിലകൊള്ളുന്ന ഒരു പരമോന്നതസത്യം ഉണ്ടെന്നും അതു ചിന്തയ്ക്കും അവധാരണയ്ക്കും അതീതവും അജ്ഞേയവുമാണെന്നും ഉള്ള വാദമാണ് അതീന്ദ്രിയവാദം .
അന്തഃപ്രജ്ഞ (intuition) വഴി മാത്രമേ അതിനെക്കുറിച്ച് തിരിച്ചറിയാൻ കഴിയൂ എന്നു വിശ്വസിക്കപ്പെടുന്നു.
സാധാരണവും അതിനേക്കാൾ ഉൽക്കൃഷ്ടവുമായ രണ്ടു പ്രതിഭാസങ്ങൾ തമ്മിലുള്ള ബന്ധത്തെയാണ് അതീന്ദ്രീയത (transcendence) എന്ന സംപ്രത്യയം കൊണ്ട് ചില തത്ത്വദർശനങ്ങളിലും ദൈവശാസ്ത്രത്തിലും അർഥമാക്കുന്നത്.
പ്രപഞ്ചവും ഈശ്വരനും , അറിയപ്പെടുന്ന വസ്തുവും ജ്ഞാനിയും തമ്മിലുള്ള ബന്ധത്തെ ഇതിന് ദൃഷ്ടാന്തമായി പറയുന്നു.
ഈ പ്രതിഭാസങ്ങൾ തമ്മിലുള്ള അന്തരത്തെയും അവ നികത്താനുള്ള മാർഗ്ഗത്തെയുംപറ്റി ചില നിർദ്ദേശങ്ങൾ ദാർശനികന്മാരും ദൈവശാസ്ത്രജ്ഞന്മാരും നൽകുന്നു.
പരമോന്നതസത്ത
അതീന്ദ്രിയവാദം ലക്ഷ്യമാക്കുന്ന പരമോന്നതസത്തയെ സാധാരണ ജ്ഞാനസമ്പാദനോപാധികളാൽ അറിയുവാൻ സാധ്യമല്ല.
അതു സത്യത്തിന്റെ സത്യമാണ്; അനുഭവജ്ഞാനത്തിന്റെ സാധ്യതയ്ക്ക് അതീതമായി നിലകൊള്ളുന്ന ഒരു പരമസാക്ഷാത്കാരമാണ്.
അറിയുക എന്നതു അതായിത്തീരുക എന്നാണ്, അതീന്ദ്രിയവാദത്തിന്റെ ജ്ഞാനമീമാംസയുടെ (Epistemology) സാരം.
ആത്മാവിന്റെ ആത്മാവ് എന്നോ പ്രാണന്റെ പ്രാണൻ എന്നോ ഉള്ള നിലയിൽ ഓരോരുത്തരുടേയും ഹൃദയത്തിൽ കുടികൊള്ളുന്ന ഇന്ദ്രിയപ്രത്യക്ഷമല്ലാത്ത ഈ സത്ത എല്ലാറ്റിനേയും നിലനിർത്തി വരുന്നു എന്നതാണ് അതീന്ദ്രിയവാദത്തിന്റെ സത്താമീമാംസ (Ontology).
സമ്പൂർണതയുടെ അന്തർധാരയും ഉച്ചകോടിയുമായ ഇതു പല സത്താപരമ്പരകളുടേയും മകുടമായി സ്ഥിതിചെയ്യുന്നു.
ഒന്നിൽ നിന്നു മറ്റൊന്നിലേക്ക് കടക്കാൻ പടിപടിയായി പണിതിരിക്കുന്ന ഒരു സോപാനശ്രേണിയുടെ അഗ്രപദത്തിലാണ് അതീന്ദ്രിയത്വത്തിന്റെ സ്ഥാനം.